Dejan Lovren

**Dejan Lovren** (lahir 5 Julai 1989) merupakan seorang pemain bola sepak profesional Croatia yang bermain sebagai posisi bek tengah untuk kelab Liga Super Yunani, PAOK dan pasukan kebangsaan Croatia.

Lovren memulakan kariernya di Dinamo Zagreb sebelum berpindah ke Olympique Lyonnais pada Januari 2010. Beliau menghabiskan tiga setengah musim bersama pasukan Ligue 1 dan memenangi Piala Perancis 2012 sebelum menandatangani kontrak bersama Southampton pada tahun 2013. Setelah satu musim bersama Southampton, Loveren menyertai Liverpool dengan harga bernilai £20 juta. Beliau terus membuat 185 penampilan untuk Liverpool dengan memenangi Liga Juara-Juara UEFA pada tahun 2019 dan Liga Perdana Inggeris pada tahun 2020. Setelah 6 tahun berkhidmat bersama Liverpool, beliau telah menyertai juara Rusia, Zenit St. Petersburg pada bulan Julai 2020.

Lovren telah mewakili pasukan kebangsaan Croatia di pelbagai peringkat belia dan membuat penampilan senior pertamanya pada tahun 2009. Sejak itu, beliau telah membuat lebih dari 50 penampilan untuk negaranya. Lovren terpilih dalam skuad Croatia untuk bertanding di kejohanan Piala Dunia FIFA 2014 di Brazil dan Piala Dunia FIFA 2018 di Rusia. Beliau juga merupakan naib juara bagi pasukannya yang terakhir dikalahkan oleh Perancis di kejohanan Piala Dunia FIFA 2018.

## Kehidupan awal
Lovren telah dilahirkan di Zenica, Yugoslavia dan pada hari ini ia terletak di Bosnia dan Herzegovina. Ibu bapa beliau merupakan berbangsa Croatia.

Apabila Perang Bosnia bermula pada tahun 1990an, keluarga Lovren mula berpindah ke Munich, Jerman. Lovren baru berusia tiga tahun ketika keluarganya berpindah dari Yugoslavia. Beliau menghabiskan masanya selama tujuh tahun di Jerman. Bagaimanapun, keluarganya akhirnya terpaksa pulang ke Croatia kerana mereka tidak mempunyai dokumentasi yang diperlukan. Mereka sekeluarga menetap di Karlovac, Croatia, 50 kilometer barat daya ibu negara Zagreb.

## Kerjaya kelab
### GNK Dinamo Zagreb
Dejan Lovren memulakan kerjaya bola sepaknya di kelab remaja NK Karlovac. Beliau sertai kelab teratas Croatia, GNK Dinamo Zagreb pada 2004. Pada 10 Jun 2006, beliau membuat debut untuk Dinamo dalam perlawanan Prva HNL menentang Inter Zaprešić. Pada 17 Julai 2007, beliau dipinjam ke Inter Zaprešić selama dua musim dan beliau membuat 50 penampilan liga dan menjaringkan satu gol menentang NK Osijek, Inter tewas 2–1 pada 10 Mei 2008. Selepas beliau kembali ke Dinamo, Lovren bermain 38 perlawanan ketika musim 2008–09 dan menjaringkan tiga gol. Dalam musim 2009–10, beliau bermain empat perlawanan kelayakan Liga Juara-Juara UEFA menentang Pyunik Yerevan dan Red Bull Salzburg.

### Lyon
Pada Januari 2010, Lovren menandatangani kelab Ligue 1, Olympique Lyonnais dengan kontrak selama empat tahun serta bayaran sebanyak €8 juta. Beliua membuat debut untuk Lyon pada 24 Januari 2010, 2–1 menewaskan AS Monaco dalam saingan Coupe de France. Beliau membuat debut liga pada 31 Januari, ketika Lyon menang 2–1 ke atas Paris Saint-Germain. Ketika separuh kedua musim, beliau membuat 10 penampilan. Beliau tidak mengambil bahagian dalam perlawanan Lyon di Liga Juara-Juara Eropah kerana beliau sudah bermain dalam kejohanan itu bersama Dinamo Zagreb.

Pada November 2010, Lovren tersenarai dalam *[[Don Balón]]*, iaitu senarai 100 pemain muda terbaik di dunia.

Pada 23 Januari 2012, pertahanan Croatia itu melanjutkan lagi kontraknya selama dua musim bersama Lyon dan beliau kekal bersama kelab Perancis itu sehingga 2016.

### Southampton
Pada 14 Jun 2013, Lovren menandatangani kontrak empat tahun bersama kelab Inggeris, Southampton dengan bayaran yang tidak didedahkan tetapi dianggarkan sekitar £8.5 juta. Beliau membuat debut untuk Southampton pada 17 Ogos 2013, menang 1-0 ke atas West Bromwich Albion. Beliau menjaringkan gol pertamanya untuk Southampton ketika menentang Liverpool pada 21 September 2013, gol yang dijaringkan oleh beliau ialah gol kemenangan buat Southampton.

Beliau menjaringkan gol keduanya ketika seri 2-2 menentang Sunderland pada 18 Januari 2014 tetapi beliau dihantar ke hospital untuk menjalani rawatan. Pada 23 Januari, Lovren dilaporkan perlu dikeluarkan enam hingga lapan minggu akibat kecederaan pada buku lali.

Dalam musim pertamanya di Liga Perdana Inggeris, Lovren dinamakan dalam senarai 50 pemain 'Bloomberg Sports', iaitu kedudukan pemain yang beraksi di lima liga teratas Eropah. Beliau kedudukan kelima di Liga Perdana Inggeris daripada kedudukan ke-31.

Pada 25 Julai 2014, akhbar *[[Liverpool Echo]]* melaporkan Southampton telah bersetuju bersama Liverpool untuk menjual Lovren.

### Liverpool
Pada 27 Julai 2014, Lovren menjadi pemain ketiga Southampton yang berpindah ke Liverpool Rickie Lambert and Adam Lallana. Beliau menandatangani kontrak empat tahun bersama kelab itu dengan bayaran £20 juta (RM85 juta). Pada 10 Ogos, beliau membuat debut untuk Liverpool dalam satu perlawanan persahabatan menentang Borussia Dortmund di Anfield dan beliau menjaringkan gol kedua Liverpool dan keputusannya Reds menang 4–0. Beliau membuat debut liga pada 17 Ogos ketika perlawanan pembukaan Liga Perdana Inggeris menentang bekas kelabnya Southampton, Liverpool menang 2-1.

Beliau menjaringkan gol pertama untuk Liverpool pada 28 Oktober ketika beliau menanduk masuk gol kemenangan dari sepakan percuma pada waktu kecederaan dalam saingan Piala Liga Inggeris menentang Swansea City, menang 2–1.

### Zenit St. Petersburg
Pada 27 Julai 2020, Lovren menandatangani kontrak tiga tahun bersama Zenit St. Petersburg dengan harga berjumlah €12 juta setelah enam tahun berkhidmat dengan Liverpool.

## Kerjaya antarabangsa
Lovren menerima panggilan pertama untuk ke pasukan kebangsaan Croatia pada 2009 oleh pengurus Slaven Bilić untuk persiapan menentang Belarus pada 12 Ogos. Lovren telah memiliki 48 kaps untuk pasukan remaja Croatia dan menjaringkan empat gol.

Pada 2 September 2011, Lovren menjaringkan gol antarabangsa pertamanya ketika menentang Malta dalam kelayakan UEFA Euro 2012. Beliau termasuk dalam 23 pemain Croatia yang beraksi di UEFA Euro 2012. Tetapi beliau dikeluarkan dari skuad itu akibat mengalami kecederaan seminggu sebelum sepak mula kejohanan.

Lovren menjaringkan gol keduanya untuk Croatia pada 26 Mac 2013 dalam kelayakan Piala Dunia FIFA 2014 menentang Wales.

Pada Mei 2014, Lovren termasuk dalam 30 pemain Croatia yang beraksi di Piala Dunia FIFA 2014 di Brazil oleh pengurus Niko Kovač. Dalam perlawanan pembukaan pada 12 Jun menentang tuan rumah Brazil, Lovren dipersalahkan oleh pengadil Jepun, Yuichi Nishimura kerana menjatuhkan Fred pada minit ke-69 ketika keputusan seri 1&ndash;1. Penalti yang berkontroversi itu diambil oleh Neymar untuk memberikan kedudukan yang melegakan buat Brazil, keputusan perlawanan itu berkesudahan Brazil menang 3-1.

## Statistik kerjaya
### Kelab

### Antarabangsa

#### Goal antarabangsa
:*Skor dan keputusan menyenaraikan gol pertama Croatia.*

## Penghargaan

### Kelab
**Inter Zaprešić**
*Druga HNL: 2006–07

**Dinamo Zagreb**
*Prva HNL: 2008–09
*Piala Croatia: 2008–09

**Lyon**
*Piala Perancis: 2011–12

**Liverpool**
*Liga Perdana Inggeris: 2019–20
*Liga Juara-Juara UEFA: 2019-20

**Croatia**
*Piala Dunia FIFA (Tempat kedua): 2018

**Individu**
*Pasukan Pilihan Dunia XI FIFPro FIFA (Pasukan ke-4): 2018

**Pingat Bakti**
*Pingat Bakti Duke Branimir: 2018

## Rujukan